วันนี้ตอนเที่ยงๆคันปากค่ะพอคันได้สักแปปปากนูนบวมข้างบนด้านขวาค่ะครั้งนี้เป็นรอบที่2แล้วค่ะ
สวัสดีค่ะ ริมฝีปากนูนบวมและคัน อาจเกิดจาก1. การแพ้หรือระคายเคืองจากสารเคมีต่างๆ เช่น แพ้ลิปมัน ลิปสติก ยาสีฟัน หรือแพ้โลหะ โดยอาจใช้ปากไปสัมผัสกับโลหะ เช่น ได้ไปใช้ปากเป่าเครื่องดนตรี กินน้ำจากแก้วที่เป็นโลหะ หรืออาจแพ้อาหารที่ทานเข้าไปก็ได้ โดยอาจไปสัมผัสโดนริมฝีปากเข้า2. เป็นส่วนหนึ่งของปฏิกิริยาภูมิแพ้ที่เกิดขึ้นทั่วร่างกาย ริมฝีปากมักจะบวมทั้งด้านบนและล่าง และอาจมีอาการอื่นๆ ร่วม เช่น เปลือกตาบวม หน้าบวม มีผื่นหรือลมพิษตามผิวหนัง หายใจลำบาก หายใจมีเสียงดังวี๊ด เป็นต้น โดยสิ่งที่แพ้ อาจเป็นอาหาร ไรฝุ่น เกสรดอกไม้ ขนสัตว์ เป็นต้น ซึ่งมักจะมีประวัติเคยเกิดผื่นแพ้หรือลมพิษมาก่อน3. โดนแมลงสัตว์กัดต่อย4. อุบัติเหตุจากแรงกระแทก แต่ก็ต้องมีประวัติมาก่อน และไม่น่ามีอาการคัน5. การติดเชื้อ เช่น โรคเริม แต่จะเห็นตุ่มน้ำใสเกิดขึ้นด้วย ซึ่งต่อมาจะแตกออกกลายเป็นแผลตื้นๆ หรือเยื่อบุริมฝีปากลอกออก มีสะเก็ดปกคลุม และมีอาการแสบๆ คันๆในเบื้องต้น ก็ให้งดการใช้ลิปสติกและลิปมันไปก่อน หากคันมาก อาจทายาแก้แพ้ เช่น ไตรแอมซิโนโลน (triamcinolone) ที่ริมฝีปากด้านนอก หรือทานยาแก้แพ้ เช่น ไฮดรอกไซซีน (hydroxyzine), chlorpheniramine (CPM) เป็นต้น หากอาการไม่ดีขึ้น หรือมีอาการผิดปกติอื่นๆ เช่น มีผื่นคันทั่วตัว แน่นหน้าอก หายใจลำบาก ก็ควรรีบไปพบแพทย์โดยเร็วค่ะ